પ્રશાંત દયાળ (મેરાન્યૂઝ, અમદાવાદ): છેલ્લાં ત્રણ દાયકાથી હું જોઉ છુ કે જ્યારે પોલીસમાં ભ્રષ્ટાચાર વધ્યો છે તેવી બુમ પડે તેની સાથે પોલીસમાં ફરજ બજાવતા કોન્સ્ટેબલ અથવા હેડકોન્સ્ટેબલ જે પોલીસ ઈન્સપેકટરથી લઈ આઈપીએસ અધિકારી માટે પૈસા ઉઘરાવવાનું કામ છે જેને પોલીસ વહિવટદાર તરીકે ઓળખાય છે તેમની બદલીઓ કરી દેવામાં આવે છે. કેટલાંક કિસ્સામાં તેમની એક શહેરમાંથી બીજા શહેરમાં બદલી કરી દેવામાં આવે છે. પોલીસના વહિવટદારની હાલત કફોડી જેવી છે, ખાનગીમાં તમામ અધિકારીઓ વહિવટદારને સાથે રાખવાનું પસંદ કરે છે, પણ જાહેરમાં તેમની ટીકા કરે છે.